Document ID: 32010R0822

KOMISIJAS REGULA (ES) Nr. 822/2010
(2010. gada 17. septembris),
ar kuru attiecībā uz vācamajiem datiem, izlases metodi, precizitātes un kvalitātes prasībām groza Regulu (EK) Nr. 198/2006, ar ko īsteno Eiropas Parlamenta un Padomes Regulu (EK) Nr. 1552/2005 par statistiku, kas attiecas uz arodmācībām uzņēmumos
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2005. gada 7. septembra Regulu (EK) Nr. 1552/2005 par statistiku, kas attiecas uz arodmācībām uzņēmumos (1), un jo īpaši tās 7. panta 3. punktu, 8. panta 2. punktu un 9. panta 4. punktu,
tā kā:
(1)
Ar Regulu (EK) Nr. 1552/2005 tiek izveidota vienota sistēma Eiropas statistikas apkopošanai attiecībā uz arodmācībām uzņēmumos.
(2)
Komisijas 2006. gada 3. februāra Regulā (EK) Nr. 198/2006, ar ko īsteno Eiropas Parlamenta un Padomes Regulu (EK) Nr. 1552/2005 par statistiku, kas attiecas uz arodmācībām uzņēmumos (2), definēti konkrētie vācamie dati attiecībā uz uzņēmumiem, kuros piedāvā arodmācības un kuros nepiedāvā arodmācības, un attiecībā uz dažādiem arodmācību veidiem, izlases metodi, vācamo datu precizitātes un kvalitātes prasībām, kā arī kvalitātes ziņojumu struktūru.
(3)
Pēc tam, kad stājusies spēkā Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju (3), jāpieņem detalizētas NACE 2. red. un lieluma kategorijas, kurās var dalīt rezultātus.
(4)
Komisijai jādefinē konkrētie dati, kas jāvāc attiecībā uz uzņēmumiem, kuri piedāvā arodmācības, un uzņēmumiem, kuri tās nepiedāvā, kā arī dažādiem arodmācību veidiem.
(5)
Jāpieņem īstenošanas pasākumi attiecībā uz kvalitātes prasībām, kas izvirzītas datiem, kuri jāvāc un jānosūta Eiropas statistikas vajadzībām uzņēmumos īstenotu arodmācību jomā, kvalitātes ziņojumu struktūru un visiem pasākumiem, kas vajadzīgi, lai novērtētu un uzlabotu datu kvalitāti.
(6)
Eiropas Parlamenta un Padomes 2008. gada 23. aprīļa Regulā (EK) Nr. 452/2008 par izglītības un mūžizglītības statistikas izveidi un pilnveidi (4) definēts jauns statistikas instruments, ar ko nosaka pieaugušo piedalīšanos mūžizglītībā.
(7)
Ņemot vērā informāciju, kura jānodrošina, izmantojot Regulu (EK) Nr. 452/2008, kā arī vajadzību uzlabot to rezultātu kvalitāti, kas iegūti par arodmācībām uzņēmumos, un samazināt uzņēmumu slogu statistikas sniegšanas jomā, ir lietderīgi mainīt kodu shēmu, izlases metodi, precizitātes un kvalitātes prasības.
(8)
Tāpēc attiecīgi jāgroza Regula (EK) Nr. 198/2006.
(9)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 198/2006 I, II, III un V pielikumu aizstāj ar šīs regulas pielikuma tekstu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 17. septembrī

Labels: 12
4
9
19